Predchádzať nežiaducim účinkom modrého svetla sa dá dvoma spôsobmi.
Prvým sú už dlhšiu dobu známe okuliarové šošovky zafarbené na žlto, ktoré odfiltrujú modrú zložku svetla, čím zvyšujú komfort videnia nielen pri práci s počítačmi alebo tabletmi, ale napríklad aj pri šoférovaní v noci.
Druhým, nedávno vyvinutým spôsobom ako zamedziť vyššie spomínaným negatívnym účinkom modrého svetla sú antireflexné vrstvy alebo špeciálne materiály šošoviek, ktoré ich podobne ako už zmienené žlté šošovky neutralizujú, no ide o riešenie omnoho estetickejšie. Zároveň zvyšujú kontrast a videnie je pohodlnejšie aj za zhoršených svetelných podmienok. Vaše oči sú tak chránené, vaše videnie uvoľnené a farby vnímate prirodzenejšie.